Predkladacia správa

	Predložený návrh nariadenia vlády Slovenskej republiky vypracovalo Ministerstvo pôdohospodárstva Slovenskej republiky na základe splnomocňovacieho ustanovenia § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. a na vykonanie § 3 ods. 2 zákona č. 488/2002 Z. z. 

Toto nariadenie do právneho poriadku Slovenskej republiky transponuje smernicu Rady 92/45/EHS zo 16. júna 1992, ktorá sa týka zdravotných problémov u ľudí a zvierat v súvislosti s usmrcovaním zveri a uvádzaním zveriny z divo žijúcej zveri na trh (Úradný vestník, L 268, 14.9.1992, s. 35).

	Cieľom predloženého návrhu je dosiahnuť úplnú zhodu s právom Európskych spoločenstiev a Európskej únie.

	Účelom predkladanej novely je predovšetkým spresnenie poznámok pod čiarou a odstránenie nepresností v gramatickom vyjadrení a číslovaní niektorých odkazov.

	Návrh nariadenia vlády Slovenskej republiky bol predmetom riadneho pripomienkového konania. Návrh sa na prerokovanie predkladá bez rozporov.

Návrh nariadenia vlády Slovenskej republiky prerokovala Legislatívna rada vlády Slovenskej republiky 4. novembra 2003; jej pripomienka je v návrhu nariadenia zapracovaná.